Diari Oficial de la Generalitat Valenciana


Sumari del DOGV 9722, del 10-11-2023 (2023/10471)

RESOLUCIÓ de 18 d'octubre de 2023, de la consellera d'Hisenda, Economia i Administració Pública, per la qual s'aprova concessió parcial de les ajudes per concessió directa a persones físiques amb baix nivell d'ingressos del programa «Bo cistella de la compra».
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10476


Data del document
:   18-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 18 d'octubre de 2023, de la consellera d'Hisenda, Economia i Administració Pública, per la qual s'aprova concessió parcial de les ajudes per concessió directa a persones físiques amb baix nivell d'ingressos del programa «Bo cistella de la compra». [2023/10963]  
Vista la proposta de la secretària general de l'Agència Tributària Valenciana de concessió de les ajudes previstes en el Decret 56/2023, de 14 d'abril, del Consell, pel qual s'aproven les bases reguladores i es convoquen les ajudes per concessió directa a persones físiques amb baix nivell d'ingressos del programa «Bo cistella de la compra»,  
  
Antecedents de fet  
Primer. En l'àmbit europeu, i a fi de pal·liar la pressió inflacionària mundial i limitar el desproveïment, en particular dels països en vies de desenvolupament, la Unió Europea ha pres iniciatives polítiques des de maig de 2022.  
D'altra banda, la Política Agrícola Comuna (PAC) de la Unió Europea (UE) garanteix la seguretat d'accés a aliments per a totes les persones europees.  
A més, a escala nacional, els estats membres de la UE poden reduir els tipus de l'IVA, animar els detallistes perquè mantinguen els preus a la baixa i fer servir fons específics de la UE per a ajudar les persones més desfavorides.  
Segon. En l'àmbit nacional, el Govern va aprovar el Reial Decret llei 20/2022, de 27 de desembre, de mesures de resposta a les conseqüències econòmiques i socials de la guerra d'Ucraïna i de suport a la reconstrucció de l'illa de la Palma i a altres situacions de vulnerabilitat, pel qual ha suprimit des de l'1 de gener de 2023 l'impost sobre el valor afegit (IVA) dels productes que ja tenien el tipus reduït del 4 % i, a més, ha baixat del 10 % al 5 % l'IVA dels olis, inclòs el d'oliva, i de les pastes.  
Tercer. Amb data 14 d'abril de 2023, el Consell va aprovar el Decret llei 7/2023, de mesures extraordinàries de suport a persones físiques vulnerables per a pal·liar els efectes de la pujada dels preus de l'alimentació a conseqüència de la guerra a Ucraïna i de la pujada dels tipus d'interés en els préstecs hipotecaris sobre l'habitatge habitual.  
Quart. Amb data 14 d'abril de 2023, el Consell va aprovar el Decret 56/2023, de 14 d'abril, del Consell, pel qual s'aproven les bases reguladores i es convoquen les ajudes per concessió directa a persones físiques amb baix nivell d'ingressos del programa «Bo cistella de la compra».  
  
Cinqué. En la disposició final segona del Decret llei 7/2023, de 14 d'abril, del Consell, de mesures extraordinàries de suport a persones físiques vulnerables per a pal·liar els efectes de la pujada dels preus de l'alimentació a conseqüència de la guerra a Ucraïna i de la pujada dels tipus d'interés en els préstecs hipotecaris sobre l'habitatge habitual, es va aprovar la modificació de la Llei 9/2022, de 30 de desembre, de pressupostos de la Generalitat per a l'exercici 2023, mitjançant la inclusió d'una línia de subvenció, en el pressupost de la secció 06, Conselleria d'Hisenda i Model Econòmic, aplicació pressupostària 96.81.07.092.30.9.  
Sisé. Després de las comprovacions corresponents en la PAI, i donats d'alta els expedients corresponents en l'aplicació corporativa de subvencions ESTER per la Direcció General de Tecnologies de la Informació i les Comunicacions, la secretària general de l'Agència Tributària Valenciana ha acordat elevar a la consellera d'Hisenda, Economia i Administració Pública, d'acord amb el que s'estableix en l'article 10 del Decret llei 7/2023, de 14 d'abril, del Consell, una proposta de concessió parcial de les ajudes en favor d'un total de 251 persones beneficiàries.  
  
Als anteriors antecedents de fet són d'aplicació els següents  
  
  
Fonaments de dret  
Primer. De conformitat amb el que es disposa en l'apartat 2 de l'article 11 del Decret 56/2023, de 14 d'abril, del Consell, pel qual s'aproven les bases reguladores i es convoquen les ajudes per concessió directa a persones físiques amb baix nivell d'ingressos del programa «Bo cistella de la compra», correspon al conseller d'Hisenda i Model Econòmic resoldre la concessió de les ajudes regulades en aquest decret.  
  
Segon. De conformitat amb el que es disposa en l'apartat 4 de l'article 11 del Decret 56/2023, esmentat en l'apartat anterior, la proposta de concessió de les ajudes la realitzarà la secretària general de l'Agència Tributària Valenciana.  
En conseqüència, d'acord amb el que s'estableix en l'apartat 2 de l'article 11 del Decret 56/2023, de 14 d'abril, del Consell, pel qual s'aproven les bases reguladores i es convoquen les ajudes per concessió directa a persones físiques amb baix nivell d'ingressos del programa «Bo cistella de la compra», a proposta de la secretària general de l'Agència Tributària Valenciana, i fent ús de les atribucions conferides per la legislació vigent, resolc:  
  
Primer  
Aprovar la relació de persones beneficiàries proposades per la secretària general de l'Agència Tributària Valenciana i concedir, amb càrrec a la línia de subvenció S1425 del capítol IV del programa 611.10, Direcció i serveis generals (aplicació pressupostària 32.84.60.166.76.2 dels pressupostos de la Generalitat per a l'exercici 2023), les ajudes de 90 € a aquestes persones, d'acord amb la proposta de resolució emesa per la secretària general de l'ATV, que ascendeixen a un import total de 22.590 €.  
  
Segon  
Ordenar la publicació d'aquesta resolució en el Diari Oficial de la Generalitat Valenciana d'acord amb el que es disposa en l'article 11, apartat 6, del Decret 56/2023.  
  
Tercer  
Ordenar el pagament de les ajudes a les persones beneficiàries, que es realitzarà en format de targetes prepagament físiques o virtuals, de conformitat amb el que s'estableix en l'article 13 del Decret 56/2023.  
No s'aplicarà en el pagament d'aquestes ajudes el requisit establit en el paràgraf segon, apartat 1, de l'article 171 de la Llei 1/2015, de 6 de febrer, d'acord amb el que es disposa en l'apartat quart de l'article 3 del Decret llei 7/2023, de mesures extraordinàries de suport a persones físiques vulnerables per a pal·liar els efectes de la pujada dels preus de l'alimentació a conseqüència de la guerra a Ucraïna i de la pujada dels tipus d'interés en els préstecs hipotecaris sobre l'habitatge habitual.  
  
Contra la present resolució, que exhaureix la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que la persona interessada puga presentar qualsevol altre recurs que estime pertinent.  
  
València, 18 d'octubre de 2023.- El sotssecretari de la Conselleria d'Hisenda, Economia i Administració Pública (p. d., Resolució de 8.06.22; DOGV 9360): Carlos Pablo Gracia Calandín.